open-index/open-wikipedia-markdown huggingface dataset:
מלון ירושלים

שמאל|250px|גלוית פרסומת של המלון|ממוזער
שמאל|ממוזער|250px|המבנה לאחר שיפוצו
שמאל|ממוזער|250px|המבנה בעת שיפוצו
**מלון ירושלים** הוא מבנה היסטורי במושבה האמריקאית-גרמנית ביפו, הניצב ברחוב אורבך 6 בתל אביב.

## היסטוריה
ב-22 בספטמבר 1866 הגיעה לארץ ישראל קבוצה בת 157 איכרים, נגרים ובעלי מלאכה שונים ממדינות מיין, ניו-המפשייר ומסצ'וסטס אשר בארצות הברית. הקבוצה הייתה חלק מזרם פרוטסטנטי שהאמין כי שיבת העם היהודי לארצו ויישוב ארץ ישראל יקדמו את חזרתו של המשיח אשר יקים את "מלכות אלף השנים" ובתוך כך יכירו היהודים בישו כמשיח ותבוא הגאולה. רוב בתי המושבה נבנו כבתי עץ טרומיים, למעט מבנה המלון שהוקם בידי האחים דריסקו, וזכה לשם "גראנד הוטל" (Grand Hotel). המלון נבנה מאבן והתנשא לגובה של שלוש קומות. קשיים בירוקרטיים, סכסוכים אישיים בין המתיישבים ומחלות גרמו למרבית האמריקאים לעזוב את הארץ בין השנים 1867-1868.

החל בשנת 1868 רכשו חברי כת הטמפלרים את בתי המושבה כדי להקים בה מושבה משל עצמם. מבנה הגראנד הוטל נרכש בשנת 1870 בידי ארנסט הרדג, בנו של גיאורג דוד הרדג , ממנהיגי הטמפלרים בארץ. הרדג שיפץ את המלון ופאר אותו, והסב את שמו ל"מלון ירושלים". הוא הוסיף על גגו שורת שינות וגמלון קטן שבמרכזו חלון טרפויל, וקבע מעל הכניסה אליו פסוק מספר ישעיהו באנגלית ובגרמנית, לאמור:

למבנה נוסף אגף חדש בצידו האחורי בתחילת המאה ה-20, וחדרי האירוח שבו נקראו על שמות נביאים והשליחים. המלון נחשב לאחד הטובים בארץ, וארתור רופין הגדיל והעיד עליו ב-1906 כי הוא הטוב שבהם. הוא שימש את מרבית הנוסעים המכובדים אשר בקרו בארץ בסוף המאה ה-19 ובתחילת המאה ה-20, וב-27 באוקטובר 1898, בעת ביקורם בארץ ישראל, השתכנו הקיסר הגרמני וילהלם השני ורעייתו במלון הפארק של הברון פון-אוסטינוב, הצמוד למלון ירושלים מדרום (רחוב אורבך 8); בעוד שפמלייתם שוכנה במלון ירושלים עצמו. המלון הנפיק אסימונים ששימשו גם ביפו וגם בירושלים. 

במלחמת העולם השנייה גורשו הטמפלרים מארץ ישראל בידי שלטונות המנדט הבריטי, והמבנה ומרתפיו שימשו את הבולשת הבריטית לחקירת עצירים, בהם אנשי האצ"ל והלח"י. לאחר הקמת המדינה שימש המבנה את משרד החינוך, ולאחר מכן ננטש ומצבו התדרדר. מאז שנת 2012 נמצא המבנה בשיפוצים העתידים להשיב לו את הדרו המקורי.

לימים, קבוצת משקיעים החלה את שימור ושיפוץ המלון על שני בנייניו והסבתו למלון יוקרתי "מלון דריסקו". המלון נפתח בחודש יוני 2018 והחזיר לחייו את המבנה ההיסטורי. מלון היוקרה The Drisco הוא חלק מקבוצת מלונות היוקרה הבינלאומית - Relais And Châteaux

## גלריה

The ruins of what was once the Jerusalem hotel in Jaffa (FL63570609).jpg|המלון נטוש ואטום, 1985
The_ruins_of_what_was_once_the_Jerusalem_hotel_in_Jaffa_(FL63568775).jpg|הרס במלון הנטוש, 1985
Amerika kolonya 213.jpg|חזית המלון לפני השיפוץ
חזית מלון דריסקו-ירושלים.jpg|חזית המלון אחרי השיפוץ
הכיתוב מעל שער המלון.jpg|שער הכניסה לבניין
שער הכניסה למלון.JPG|הכיתוב מתוך ישעיהו ס,יח באנגלית ובגרמנית מעל שער המלון
תולדות מלון ירושלים-דריסקו.jpg|תולדות המקום כפי שהן מוצגות ברחבת הכניסה
ציור קיר במדרגות למרתף היין של מלון ירושלים.JPG|ציור קיר במדרגות היורדות אל מרתף היין של המבנה


## קישורים חיצוניים

* 
* המבנה בפורטל יפו
* 
* 

## הערות שוליים

קטגוריה:המושבה האמריקאית-גרמנית ביפו
קטגוריה:אתרי מורשת במחוז תל אביב
ירושלים
סרגיי קמנייב

**סרגיי קמנייב** (ברוסית: **Сергей Сергеевич Каменев** (4 באפריל 1881 - 25 באוגוסט 1936) קצין בצבא האימפריה הרוסית, מראשי הצבא האדום במהלך מלחמת האזרחים ברוסיה ואחריה.

סרגיי קמנייב נולד למשפחת מהנדס צבאי בקייב. בשנת 1898 הוא סיים פנימייה צבאית בקייב ועבר להמשך לימודים בבית הספר לקצינים במוסקבה. בשנת 1900 הוא הועבר לשירות בצבא. בשנת 1907 קמנייב סיים את הלימודים באקדמיה של המטה הכללי. לאחר הלימודים הוא חזר להמשך שרות ליחידתו. לקראת תחילת מלחמת העולם הראשונה, קמנייב שירת במטה של פיקוד צבאי ווילנה. במהלך המלחמה הוא שירת בתפקידי מטה שונים וקודם לדרגת קולונל. בהתאם לעדותו, בשנת 1917 הוא קרא ספר של ולדימיר לנין וגרגורי זינובייב ושינה את השקפת עולמו. ב-4 באפריל 1917 הוא נבחר למפקד גדוד בחיל רגלים. במהלך משבר יולי הוא נעצר ביחד עם לאון טרוצקי. לאחר שחרור, קמנייב חזר לצבא.

## מלחמת האזרחים ברוסיה
קמיינב הצטרף לצבא האדום באפריל 1918. בתמיכת לאון טרוצקי הוא מונה למספר תפקידי מפתח ובאוגוסט 1918 מונה למפקד החזית המזרחית. הוא כיהן בתפקיד זה עד ליולי 1919 ופיקד על הלחימה נגד אלכסנדר קולצ'ק. ב-8 ביולי 1919 קמיינב מונה למפקד העליון של הצבא האדום וכיהן בתפקיד זה עד לשנת 1924. בהיותו בתפקיד הוא פיקד על מבצעי הצבא בפולין, חצי האי קרים ודיכוי מרד האיכרים ברחבי רוסיה. הוא עיבד תוכנית פעולה של המלחמה הפולנית-סובייטית שלא יצאה לפועל עקב התנגדות של אלכסנדר יגורוב ויוסיף סטלין.

## לאחר מלחמת האזרחים
באפריל 1924 קמנייב מונה לתפקיד מבקר בצבא ובמרץ 1925 למפקד המטה הכללי. באוגוסט 1926 קמנייב החל ללמד באקדמיה צבאית במוסקבה. במאי 1927 הוא מונה לסגן שר הביטחון.

במרץ 1934 בעקבות ארגון מחדש של משרד הביטחון, תפקיד שכיהן בו קמנייב בוטל. בעקבות כך הוא מונה למנהל מנהלת חיל נגד מטוסים שמעשית היה הורדה בתפקיד. בשנת 1935 קמניב קיבל דרגת קומנדארם מדרגה ראשונה, וזאת לעומת 5 קצינים ששירתו תחתיו במהלך מלחמת האזרחים וקיבלו דרגת מרשל ברית המועצות.

קמנייב עסק בחקר הארקטיקה ותמך במשלחות מדעיות לאזור. הוא גם כתב מספר ספרים על מהלך מלחמת האזרחים

ב-25 באוגוסט 1936 קמנייב נפטר מהתקף לב. הוא הוטמן בבית העלמין של חומת הקרמלין.

במהלך הטיהורים הגדולים, קמנייב שכבר לא היה בחיים הואשם בפעילות נגד השלטון, ספריו הוצאו מהספריות ושמו נמחק מכל ספרי ההיסטוריה. בשנות ה-50 שמו טוהר מכל אשמה.

## קישורים חיצוניים

* 

קטגוריה:ראשי המטה הכללי של צבאות רוסיה וברית המועצות
קטגוריה:אנשי הצבא האדום במלחמת האזרחים ברוסיה
קטגוריה:מעוטרי עיטור הדגל האדום
קטגוריה:אנשי צבא רוסים במלחמת העולם הראשונה
קטגוריה:אנשי צבא סובייטים
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1881
קטגוריה:סובייטים שנולדו ב-1881
קטגוריה:רוסים שנפטרו ב-1936
יחסי אפגניסטן–ישראל

**יחסי אפגניסטן–ישראל** מתייחסים ליחסים הדיפלומטיים בין האמירות האסלאמית של אפגניסטן לבין מדינת ישראל. בין המדינות לא מתקיימים יחסים דיפלומטיים כלל, בעוד אפגניסטן מעולם לא הכירה בישראל.

## היסטוריה
בשנות ה-80 שיתפה ישראל פעולה עם ארצות הברית ומדינות נוספות במסגרת מבצע ציקלון, בו סיפקה בעקיפין חימוש למוג'אהדין האפגני  שנלחם בממשלת אפגניסטן שנשלטה על ידי ברית המועצות כממשלת בובות וכן בכוחות ברית המועצות עצמה, בעת הפלישה הסובייטית לאפגניסטן בין השנים 1979-1989, כחלק מתמיכת ישראל בארצות הברית במהלך המלחמה הקרה במאבקה נגד התפשטות הקומוניזם הסובייטי. על פי הדיווחים, אלפי לוחמי מוג'אהידין בפרט מארגון חיזב א איסלאמי, אשר היה בהנהגת ג'ולבודין הקמטיאר, אומנו על ידי מדריכים ישראליים.

באוקטובר 2005 נערך ראיון על ידי עיתונאי מידיעות אחרונות עם נשיא אפגניסטן חאמיד כרזאי, בו רמז כרזאי על רצון לכונן יחסים דיפלומטיים עם ישראל.
בראיון אמר כרזאי "כאשר תהיה התקדמות בתהליך השלום במזרח התיכון, והפלסטינים יקבלו מדינה משלהם, אפגניסטן תשמח לכונן יחסים מלאים עם ישראל". בראיון גילה כרזאי שהוא פגש את שמעון פרס מספר פעמים, וכינה אותו "איש יקר, לוחם אמיתי לשלום".

במהלך מבצע עופרת יצוקה בו נלחמה מדינת ישראל בממשלת החמאס ברצועת עזה, חתמו בקאבול כ-50,000 אפגנים על עצומה סמלית להילחם בישראל. בתקופת המבצע נערכו הפגנות רבות נגד ישראל, ובשנת 2009 הגדיר כרזאי את המבצע כ-"ברברי" והשווה אותו לפלישה הסובייטית לאפגניסטן.

זבולון סימן-טוב, שחי בקאבול וניהל את בית הכנסת היחיד שנותר באפגניסטן, נחשב ליהודי האחרון שעדיין נותר במדינה עד לאותה שנה. עם זאת, זמן קצר לאחר השתלטות הטליבאן על אפגניסטן ב-2021, התגלה כי קרובת משפחתו האבודה, טובה מוראדי, הייתה למעשה היהודייה האחרונה באפגניסטן, לאחר שאיש העסקים הישראלי-אמריקאי מרדכי כהנא  הוביל את פינויו של סימנטוב לישראל ב-7 בספטמבר 2021 בה מתגוררת משפחתו מאז 1998. מוראדי עלתה גם כן לישראל ב-29 באוקטובר 2021.

לאחר השתלטות הטליבאן על אפגניסטן, הצהיר דובר הטליבאן סוהיל שאהין  בראיונו לסוכנות הידיעות הרוסית ספוטניק, "כמובן שלא יהיו לנו שום קשר עם ישראל. אנחנו רוצים לקיים יחסים עם מדינות אחרות, ישראל לא בין המדינות האלה. נרצה לקיים יחסים עם כל מדינות האזור והמדינות השכנות, וכן עם מדינות אסיה".

## ראו גם

* יהדות אפגניסטן

## הערות שוליים

קטגוריה:ערכים ללא קטגוריות פיזיות - יחסי חוץ
לורד פינס

**לורד פינס** (באנגלית: **Lord Finesse**) הוא שם הבמה של רוברט הול (Robert Hall), ראפר ומפיק מהברונקס, ניו יורק ,ארצות הברית. ידוע כהמנהיג וכמייסד של ההרכב D.I.T.C, והפיק שירים לראפרים ידועים כמו: ד"ר דרה והנוטוריוס בי. איי. ג'י..

## קריירה
בשנת 1989 הוא והשותף שלו לשעבר DJ Mike Smooth הוחתמו בלייבל Wild Pitch Records, שהוא הבית לעוד אמני היפ הופ מצליחים כמו:או.סי. ,Main Source ,Chill Rob G ,Percee P ו-גאנג סטאר. בשנת 1990 הצמד הוציא לאור את האלבום הראשון שלהם Funky Technician. האלבום הופק על ידי המפיקים DJ Premier, Diamond D ו-Showbiz שמאוחר יותר הפכו לבין המפיקים המובילים בתעשייה.
תקופה קצרה אחרי זה פינס הרכיב את ההרכב שלו D.I.T.C, ביחד עם
Diamond D ו-.Showbiz and A.G. הם גייסו מספר חברים חדשים להרכב: Buckwild, ביג אל, או.סי. ו-פאט ג'ו.

בשנת 1992 פינס חזר עם אלבום סולו Return of the Funky Man. האלבום אירח את Percee P ו-A.G והסינגל הראשון Return of the Funky Man זכה להצלחה גדולה בניו יורק. האלבום כלל מספר ביטים שפינס הכין בעצמו וזאת הייתה ההתחלה של קריירה מוצלחת ומכובדת כמפיק. בשנת 1994 פינס הפיק באלבומו הקלאסי של הנוטוריוס בי. איי. ג'י. Ready to Die את השיר Suicidal Thoughts.
בשנת 1995 פינס הפיק חלק גדול מאלבומו הראשון של Big L ששמו Lifestylez Ov Da Poor & Dangerous, כולל את הסינגל M.V.P.
בשנת 1996 הוא חזר לראפ והוציא לאור סינגל על ווניל בשם Check The Method שהיה דיס על Lords Of The Underground. תקופה קצרה אחרי זה הוא הוציא לאור את The Awakening אלבומו השלישי שהפיק את כולו בעצמו. פינס הביא הרבה אורחים באלבום החדש כמו: או.סי., KRS-One, MC Lyte, Akinyele,.Showbiz and A.G, Diamond D ו Kid Capri. הסינגל המחתרתי Actual Facts שאירח את Sadat X, Grand Puba ו-Large Professor היה שיר בונוס ניסתר באלבום.

מאז פינס לא הוציא עוד אלבומי סטודיו אבל המשיך בקריירת המפיק שלו. בשנת 1997 הוא הפיק את השיר Jewelz בשביל הראפר או.סי. והשיר Channel 10 מאלבומם הראשון של Capone-n-Noreaga ששמו The War Report.
בשנת 1999 הוא הפיק את השיר The Message לאלבום 2001 של ד"ר דרה.

בשנות ה-2000 פינס הוציא לאור הרבה וונילים של חומרים לא משוחררים שלו, רמיקסים וגרסאות נדירות ואוריגינליות לשירים שכבר שוחררו. הבולט מכל הפרויקטים היה From The Crates To The Files ששוחרר על דיסקים ולא רק וונילים.
הוא המשיך גם לעבוד על מספר אלבומים של D.I.T.C שגם כללו הרבה חומרים שלא הושמעו בעבר וגרסאות שונות.

בשנת 2008 פינס וD.I.T.C הוציא לאור אלבום חדש, The Movement, עם חומרים חדשים שהוקלטו שכלל גם מספר הפקות ממנו. ב-2012 הוציא לאור פינס את אלבומו החמישי Funky Man: The Prequel.

## דיסקוגרפיה
* 1990 - Funky Technician
* 1992 - Return of the Funky Man
* 1996 - The Awakening
* 2003 - From The Crates To The Files
* 2012 - Funky Man: The Prequel

ביחד עם D.I.T.C:
* 2000 - (D.I.T.C.(Worldwide
* 2000 - The Official Version
* 2001 - DITC Presents Wild Life (EP)
* 2007 - Rare & Unreleased
* 2008 - Unreleased Production
* 2008 - The Movement

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:אמריקאים שנולדו ב-1970
הודעות (אפל)

**הודעות** (באנגלית: **Messages**) הוא יישום מסרים מיידיים שמפותח על ידי חברת אפל. היישום הופץ למערכות ההפעלה macOS ו-iOS.

הודעות החליף את iChat בתור תוכנת מסרים מיידיים ברירת מחדל ב-macOS Mountain Lion ביולי 2012. אומנם היישום ירש את רוב התוכנות מ-iChat, הודעות גם כוללת תמיכה ב-iMessage, שירות מסרים מיידיים של אפל למערכת ההפעלה iOS.

## גרסת iOS
במקור, הודעות תוכנן להיות יישום לאייפון בלבד, עם הגבלה של שליחה וקבלת מסרונים בלבד. לאחר מכן, בגרסת iOS 3.0, נוספה תמיכה ב-Multimedia Messaging Service, ושמו של היישום שונה להודעות. בגרסת iOS 5, ליישום נוספה תמיכה ב-iMessage ועברה פורט לאייפד ול-אייפוד טאץ'.

## גרסת macOS
היישום הוכרז ב-16 בפברואר 2012 כחלק מגרסת המפתחים של macOS Mountain Lion. עם השחרור של היישום, הודעות החליפה את iChat בתור תוכנת מסרים מיידיים ב-macOS. גרסת בטא חופשית של הודעות הייתה זמינה להורדה ל-macOS ליאון מהאתר של אפל עד יוני 2012.
### תכונות
כמו בקודמו, ליישום יש הודעות טקסט, אודיו, ויכולות שיתוף מסך. היישום כולל גם תמיכת שיחת וידאו, ניצול אפשרות שיחות וידאו ביישום FaceTime כשאפשר. עם זאת, הוא שומר על יכולות וידאו להתממשקות עם לקוחות מסרים מיידיים אחרים.

היישום תומך ב-iMessage של אפל, שירות מסרים מיידיים חינמי האפשרי רק לבעלי מכשירים המריצים iOS 5. הוא גם תומך בשני הפרוטוקולים, Extensible Messaging and Presence (XMPP) (מוצג ביישום תחת השם "Jabber") ו-AOL Instant Messenger (AIM). בנוסף, ביישום מציע התחברות ישירה ליאהו! מסנג'ר ולגוגל טוק.

## הערות שוליים

קטגוריה:אפליקציות בסיסיות במכשירי חברת אפל
קטגוריה:תוכנות שהושקו ב-2007
רדיה סלטאנה

ממוזער|קברה של רזיה סלטאנה בבולבול-אי-ח'אן (Bulbul-i-Khan), דלהי
**רצ'יה** (או רזיה) **בנת אלתותמיש** (באורדו: *رضیہ سلطانہ*; 1205 - 13 באוקטובר 1240), הידועה בתואר **ג'לאלת א-דין סלטאנה**, שלטה בדלהי בשנים 1236–1240 והייתה האישה הראשונה מבין שלוש נשים ששלטו בשמן בעולם המוסלמי בימי הביניים.

רצ'יה עלתה לשלטון לאחר מות אביה, שמס אל-דין אלתותמש. בנו הבכור נאצר א-דין מחמוד נפטר, ובנו הצעיר רוכן א-דין עלה לשלטון ב-30 באפריל 1236. כיוון שהיה שליט רופס (שהיה למעשה כלי בידיה של אלמנת אלתותמיש) ונהנתן, הוא הופל לאחר שבעה חודשים על ידי הממלוכים שלו, ב-9 בנובמבר. אז מונתה רצ'יה לשליטה, וקבלה את התואר סלטאנה.

רצ'יה שלטה כמצביאה מוצלחת, ולמדה לרכוב על סוס וללבוש שריון של גבר. היא גם הייתה פוליטיקאית ממולחת וידעה לאזן את מאבקי הכוח בין הממלוכים, למנות את נאמניה, גם אם מוצאם לא היה מן הממלוכים, והנהיגה מדיניות שאפשרה למתאסלמים-מקרוב להתקדם במעלה הסולם הפוליטי וכן הנהיגה סובלנות כלפי ההינדואיזם. היא ניהלה יחסים אישיים קרובים, עד כדי טענות לקשר רומנטי, עם עבד חבשי בשם יאקות, ודבר זה היה לצנינים בעיני הממלוכים, או לפחות עילה בידם להתקומם נגדה, וזאת בשל מעמדם הנחות של שחורים אפריקנים בראייה הבינימית.

בהנהגת מושל חבל הפנג'ב, מלכ אלטוניה, המרד נגד רצ'יה התגבר ומחשש למרד, היא ויאקות יצאו בראש צבא מדלהי ונפגשו עם יריבם לקרב נטוי. אפס הקרב נטה לתבוסתם ויאקות נפל במהלכו. רצ'יה נשבתה ולבסוף נאלצה להתחתן עם אלטוניה וכך למעשה לאפשר לו לעלות לשלטון בדלהי. אבל שלטונם המשותף לא ארך זמן רב בטרם התקומם אח נוסף של רצ'יה, בהראם א-דין, ונטל את כס השלטון. ניסיונם של רצ'יה ואלטוניה להחזיר לידם את השלטון כשל והם ניגפו בפני שערי העיר וצבאם נסוג עד קיתהאל, שם ערקו מעליהם שרי הצבא והם נהרגו מידי שודדי דרכים ממוצא ג'אטי ב-13 באוקטובר 1240.

אחרי ככלות הכל, הייתה תקופת שלטונה של רצ'יה טובה, ולא קצרה במיוחד מזו של שליטים אחרים בשושלת הממלוכית שהייתה בעלת נטייה כאילו טבעית לחתרנות תחת השליט. במיוחד חשובה העובדה שהיא ירשה את אביה ואחיה ונורשה על ידי אחיה האחר, לאחר שכל שליט אחר בתולדות השושלת עד ימיה ואף אחריה לא הצליח להוריש את שלטונו לצאצאיו. עובדת היותה אישה חשובה אף יותר, אך לא בראייה הפמיניסטית המודרנית, שכן רצ'יה עצמה אימצה את הסגנון הגברי של העולם המסלמי ובין השאר לבשה שריון קרב של גברים.

בשל נסיבות מותה, מקום קבורתה המדויק של רצ'יה לא נודע. קבר אחד המיוחס לה נמצא בסיואן שליד מקום הירצחה בקיתהאל, אתר אחר נמצא בדלהי הישנה, שייתכן שגופתה הועברה לשם כדי להיקבר לצד אחותה, שאזיה, וקבר נוסף המיוחס לה וליאקות, נמצא בטונק שברג'יסתאן.

## קישורים חיצוניים

## הערות שוליים

קטגוריה:סולטנות דלהי
קטגוריה:בני מלוכה הודים
קטגוריה:מלכות המאה ה-13
קטגוריה:נשים באסלאם
קטגוריה:ילידי 1205
קטגוריה:נפטרים ב-1240
שמעון הרוש

**שמעון הרוש** (נולד ב-20 בפברואר 1987) הוא כדורגלן עבר ישראלי ששיחק בעמדת המגן השמאלי.

## קריירה
הרוש גדל במחלקת הנוער של הפועל חיפה ובשנת 2006 זכה עם קבוצת הנוער של המועדון באליפות ליגת העל לנוער, תחת הדרכתו של המאמן שלומי דורה ולצידם של רן יצחק, רן אבוקרט ואושרי רואש. לאחר מכן עלה לסגל הקבוצה הבוגרת של המועדון ושיחק עמה בליגה הלאומית. בשנת 2007 היה הרוש חלק מסגל הנבחרת הצעירה של ישראל, במדיה רשם 4 הופעות.

בקיץ 2008 הושאל הרוש לקבוצת מכבי אחי נצרת וסייע לה להעפיל לליגת העל. בתום העונה הוחתם בקבוצת הפועל באר שבע, וב-22 באוגוסט 2009 ערך את הופעת הבכורה שלו בליגת העל, בניצחון 1-2 על הפועל רעננה באצטדיון וסרמיל. ב-17 באפריל 2010 כבש את שער הבכורה שלו בליגת העל, בניצחון 4–0 על מכבי נתניה. בעונה שלאחר מכן הושאל הרוש לקבוצת הפועל עכו, וכעבור שנה חזר לבאר שבע ושיחק במדי הקבוצה בעונת 2011/2012, אך לרוב הועדף על פניו המגן הצעיר אופיר דוידזאדה, והרוש לא הצליח לתפוס מקום בהרכב הקבוצה.

לקראת עונת 2012/2013 הושאל הרוש לקבוצת בני סכנין, ובמהרה הפך לשחקן מפתח בקבוצה. בחצי הראשון של העונה כבש שני שערים במדי בני סכנין, ובחלון ההעברות של חודש ינואר הוחתם בקבוצת הפועל תל אביב. ב-27 בינואר 2013 ערך הרוש את הופעת הבכורה שלו במדי הקבוצה, כשפתח בהרכב במשחק מול מכבי חיפה בקריית אליעזר. ב-18 בינואר 2014 כבש את שערו היחיד במדי הקבוצה, בניצחון 4–1 על הפועל רעננה, ובסוף העונה שוחרר מהפועל תל אביב לאחר שנה וחצי במועדון.

ב-11 ביוני 2014 חתם הרוש בקבוצת מכבי נתניה, העולה החדשה לליגת העל. ב-18 באוקטובר 2014 כבש הרוש את שער הבכורה שלו בקבוצה, בהפסד 2–3 להפועל חיפה במסגרת המחזור הרביעי של ליגת העל. בסך הכל שיחק שנתיים במועדון, וערך 37 הופעות בליגת העל בהן כבש שני שערים, ובסוף עונתו השנייה ירדה הקבוצה לליגה הלאומית. ב-19 בספטמבר 2016 חתם הרוש בקבוצת הפועל רובי שפירא חיפה, העולה החדשה לליגה א'.

ב-28 ביוני 2017 חתם הרוש בקבוצת עירוני נשר מהליגה הלאומית, אך בנובמבר 2017 עזב את המועדון וחתם בהפועל אכסאל מליגה א'. הרוש כבש חמישה שערים ב-14 הופעות עד תום העונה, וסייע לקבוצה להעפיל לליגה הלאומית. בעונת 2018/2019 ערך ארבע הופעות במדי הקבוצה בליגה הלאומית, ובינואר 2019 חתם בהפועל באקה אל-גרבייה מליגה א', אך לא שיחק עד תום העונה. בתחילת העונה שלאחר מכן ערך הרוש ארבע הופעות במדי הקבוצה, ובדצמבר 2019 חתם במכבי טמרה מליגה א'.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קריית מוצקין: כדורגלנים
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני הפועל באר שבע
קטגוריה:כדורגלני הפועל עכו
קטגוריה:כדורגלני בני סכנין
קטגוריה:כדורגלני הפועל תל אביב
קטגוריה:כדורגלני מכבי נתניה
קטגוריה:כדורגלני הפועל רובי שפירא חיפה
קטגוריה:כדורגלני עירוני נשר
קטגוריה:כדורגלני הפועל אכסאל
קטגוריה:כדורגלני מכבי עירוני טמרה
קטגוריה:ישראלים שנולדו ב-1987
אבן ח'ורדאדבה

**אבו אל-קאסם עוביידאללה אבן ח'ורדאדבה** (בפרסית: **ابوالقاسم عبیدالله ابن خردادبه**) (בערך 820 – 912 לספירה) היה גאוגרף פרסי. כתב את הספר הגאוגרפי הראשון בשפה הערבית "כתאב אל-מסאליכ ואל-ממאליכ".
היה בן למשפחה פרסית עשירה מצפון איראן. מונה למנהל הדואר במחוז ג'יבאל בצפון מערב איראן תחת הח'ליף העבאסי אל-מעתמד (שלט בין השנים 869–885 לספירה). בתפקיד זה שימש אבן ח'ורדאדבה גם כמנהל דואר כללי וגם כרב המרגלים האישי של הח'ליף במחוז זה. מלבד ספרו הגאוגרפי המפורסם אבן ח'ורדאדבה כתב גם ספרים נוספים בנושא תרבות פרס ומוזיקה.

## כתאב אל-מסאליכ ואל-ממאליכ

אבן ח'ורדאדבה כתב את הספר "כתאב אל-מסאליכ ואל-ממאליכ" ("ספר הדרכים והממלכות") בין השנים 846-847. בספר זה הוא מתאר עמים שונים שחיו בפרובינציות של הח'ליפות העבאסית.
יחד עם מפות, הספר כולל גם תיאור של הארץ, האנשים והתרבות של חופי דרום אסיה לרבות בראהמאפוטרה, איי אנדמן, מלזיה והאי ג'אווה. הארצות של שושלת טאנג הסינית, שילה המאוחדת (קוריאה) ויפן מוזכרות בעבודתו.
הספר הוא אחד מהמקורות היחידים ששרדו שמתארים סוחרים יהודים הידועים בשם "רדהנים".
על הרדהנים כתב: "סוחרים אלה מדברים ערבית, פרסית, יוונית, לשון הפרנקים, האנדלוסים, והסלאבים. עוברים הם ממערב למזרח וממזרח למערב, ועושים דרכם בים וביבשה. הם מביאים מן המערב סריסים, עבדים ושפחות, חרבות, עורות הביבר והנמייה".

קטגוריה:גאוגרפים פרסים
קטגוריה:ילידי 820
קטגוריה:נפטרים ב-912
קול ג'י ראפ

**נת'ניאל תומאס וילסון** (באנגלית: **Nathaniel Thomas Wilson**; נולד ב-20 ביולי 1968), הידוע בכינויו **קול ג'י ראפ** (Kool G Rap), הוא ראפר אמריקאי מקווינס, ניו יורק, ארצות הברית. קול ג'י היה מוערך ומכובד בסצנת ההיפ הופ ונחשב למשפיע חזק על תקופת הזהב של ההיפ הופ ול"סנדק של עולם ההיפ הופ".

## קריירה
נתנאל גדל בשכונת העוני קורונה קווינס בניו יורק, באותה שכונה גדל אתו גם המפיק Eric B, לאחר שקול ג'י עזב את Eric B, הוא חיפש לעצמו די ג'יי לעבוד אתו.
מארלי מארל (Marley Marl), מפיק ג'ויס קרו (Juice Crew), שהכיר את DJ Polo הזמין את קול ג'י לסטודיו שלו להקליט את הדמו הראשון שלהם,
הם כתבו והקליטו את השיר "It's Demo" בלילה אחד, מארל, שהתרשם מהר מאוד מהצמד מיהר להחתים את השניים כחברים
בג'ויס קרו.
החשיפה הראשונה באה כאשר יצא לאור השיר "it's demo" כסינגל והושמע בתוכנית הרדיו של מארל, בנוסף יצאו כמה סינגלים נוספים ביניהם גם השיר "I'm Fly".

לאחר מכן קול ג'י ראפ ו-DJ Polo הוציאו שלושה אלבומים: Road to the Riches שיצא ב-1989, Wanted: Dead or Alive שיצא ב-1990 ו-Live and let Die שיצא ב-1992. אלבומים אלו נחשבים עד היום לקלאסיקות היפ הופ. ב-1993 נפרדו דרכי הצמד וקול ג'י החל בקריירת הסולו שלו שנתיים לאחר מכן.

את קריירת הסולו שלו החל ב-1955 עם האלבום 4,5,6 עם הפקות של Buckwild והופעות אורח של נאז, MF Grimm ועוד.
ולאחר מכן הוציא את האלבום Roots pf Evil ב-1998, שנתיים לאחר מכן היה אמור לצאת לאור האלבום The Giancana Story, אך בגלל בעיות בלייבל האלבום נדחה ובסופו של דבר פורסם רק ב-2002. ב-2007 הוציא לאור את האלבום Half a Klip וב-2011 הוציא את האלבום Riches, Royalty, Respect.

ב-2012 ערך הראפר הישראלי סגול 59 ריאיון עם קול ג'י שבו קול ג'י אמר:"תראה, אני לא מאלה שחושבים שהכל זבל, אתה מבין? ואני בהחלט כן שומע ברדיו חבר'ה עם כישרון. היום, בניגוד למה שקוראים "תור הזהב" של ההיפ הופ, יש הצפה בכמות הראפרים וקשה למצוא את אותו דרייב להצטיינות שהיה בתקופה שאני התחלתי. יש הרבה ראפרים טובים, אבל אין להם במי להתחרות. בתקופה ההיא, אם ראקים הוציא אלבום, ידענו שצריך להיות לפחות טוב כמו זה. אם ביג דדי קיין, צ'אק די או
KRS-One הוציאו משהו, ידענו שצריך להתחרות בזה מבחינת איכות. אותו דבר עם דברים שאני הוצאתי. הייתה תחרות טובה בין אמ.סי'ז שניסו להשתפר ולעבור את המתחרים. היום אני לא רואה את זה. ראפרים מנסים להתבלט ולהיראות יותר אופנתיים ונוצצים מכל היתר, אבל בזמני היית קודם כל צריך להיות טוב עם הליריקה, לעבוד קשה על המילים וההגשה שלך. ולהיות שונה, עם סטייל ייחודי, כדי להתחרות עם האחרים. סוף האייטיז, תחילת הניינטיז... או, מאן. זאת באמת הייתה תקופה מרגשת".

באוגוסט 2012 התארח קול ג'י בשיר Westerns של הראפר הישראלי סגול 59.

## דיסקוגרפיה
### עם DJ Polo
* 1989 - Road to the Riches
* 1990 - Wanted:Dead Or Live
* 1992 - Live and let Die

### סולו
* 1995 - 4,5,6
* 1998 - Roots of Evil
* 2002 - The Giancana Story
* 2007 - Half a Klip
* 2011 - Riches, Royalty, Respect
* 2017 - Return of the Don

## קישורים חיצוניים

* הראיון של קול ג'י עם סגול 59

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1968
אל-אצמעי

**עבד אל-מלכ אל-אצמעי** (בערבית: **أبو سعيد عبد الملك ابن قريب الأصمعي**; בתעתיק לעברית: אבו סעיד עבד אלמלכ אבו קֻרַיְבּ אלאצמעי) (בערך 740–828 לספירה) היה פילולוג ואיש מדע ערבי. היה אחד מהפילולוגים המובילים באסכולה הבצרית של הדקדוק הערבי. היה תלמידו של הפילולוג הערבי ומייסד האסכולה הבצרית של הדקדוק הערבי, אבו אל-עמר אבן אל-עלא ושל אל-ח'ליל בן אחמד. בלימודיו אל-אצמעי רכש ידע נרחב בערבית הקלאסית ובשירה הקדם-אסלאמית. בין היתר עסק גם בתחום מדעי החיים והזואולוגיה. הוא נחשב למדען המוסלמי הראשון שחקר בעלי חיים באופן מעמיק.

## יצירתו
אל-אצמעי כתב יצירות רבות, ביניהם:

**כתאב אל-ח'יל** (ספר הסוסים), **כתאב אל-איביל** (ספר הגמלים), **כתאב אל-פארק** (ספר על בעלי חיים נדירים), **כתאב אל-וחוש** (ספר על חיות בר), **כתאב אל שאת** (ספר הכבשים) ו**כתאב ח'לק אל-אנסאן** (ספר יצירת האדם) שמספק מידע מפורט על האנטומיה האנושית.

## קישורים חיצוניים
* 

קטגוריה:פילולוגים עיראקים
קטגוריה:ביולוגים עיראקים
קטגוריה:ילידי 740
קטגוריה:נפטרים ב-828
סימור קאסל

**סימור ג'וזף קאסל** (באנגלית: **Seymour Joseph Cassel**; 22 בינואר 1935 – 7 באפריל 2019) היה שחקן קולנוע אמריקאי. היה מועמד פרס אוסקר לשחקן המשנה הטוב ביותר לשנת 1968 על הופעתו בסרט "פנים".

## ביוגרפיה

קאסל נולד בדטרויט, מישיגן למנסרטיה אן ולסימור ג'וזף קאסל.
התחיל את דרכו כשחקן לצידו ותחת בימויו של במאי סרטי האינדי ג'ון קסאווטס בסרטים "מיני ומוסקוביץ" לצידה של ג'ינה רולנדס, "רציחתו של סוכן הימורים סיני" ו"פנים" בתפקיד איש העסקים צ'אט עליו הועמד קאסל לפרס אוסקר לשחקן המשנה הטוב ביותר.
שיחק בסרטים "ולנטינו" בתפקיד סוכן הכישרונות ג'ורג' אולמן המגלה את השחקן האיטלקי רודולף ולנטינו (רודולף נורייב) ובקומדיית הפעולה "שיירה" בתפקיד המושל ג'רי האסקינס.

בשנות ה-90 שיחק בעיבוד הקולנועי לקומיקס "דיק טרייסי" בתפקיד סם קאצ'ם שותפו של הבלש דיק טרייסי (וורן בייטי), בעיבוד הקולנועי לספר "פנג הלבן", בקומדיות "בתוך המרק" בתפקיד מוערך מאוד לצידו של סטיב בושמי, "המרוץ לצמרת של מקס פישר" בתור ברט אביו של הנער מקס פישר (ג'ייסון שוורצמן), "זה יכול לקרות לך", "ירח דבש בלאס וגאס" ובדרמות "יומן של רוצח שכיר" בכיכובו של פורסט ויטאקר, ו"הצעה מגונה" בתפקיד מר שקלפורד. בשנת 1996 שיחק בתפקיד ראשי בסיטקום "חברה טובה" ברשת CBS, בכיכובה של לורן גרהאם.

בשנת 2000 הופיע בסרטו של סטיב בושמי "מפעל החיות" בתפקיד לוטננט סימן.
ב-2001 השתתף בקומדיה "משפחת טננבאום" בתפקיד מפעיל המעליות דאסטי חברו של רויאל טננבאום (ג'ין הקמן).
ב-2005 שיחק בפעם השלישית תחת בימויו של סטיב בושמי בדרמה הקומית "ג'ים הבודד" בתור דון אביו של הסופר ג'ים (קייסי אפלק).
ב-2007 השתתף בעיבוד הקולנועי למשחק המחשב פוסטל.
ב-2009 שיחק בהפקה של לוק בסון "סטטן איילנד" בתפקיד החירש המבוגר ג'ספר סביאנו.

קאסל נפטר בלוס אנג'לס, קליפורניה ב-7 באפריל 2019. היה אב לשני ילדים, אחד מהם הוא העורך מתיו קאסל, בנה של אשתו השחקנית, אליזבת דירינג.

## פילמוגרפיה

## טלוויזיה
*הדון האחרון (1997)
*לאקי (2003)
*שוד (2006)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1935
קטגוריה:אמריקאים שנפטרו ב-2019
תזכורות (יישום)

**תזכורות** (באנגלית: **Reminders**) הוא יישום במערכת ההפעלה iOS שמאפשר למשתמשים ליצור תזכורות ורשימות לעצמם. היישום נוסף במערכת ההפעלה iOS 5 למכשירי הiOS, ובמערכת ההפעלה OS X 10.8 "Mountain Lion" למחשבי המקינטוש.

## תכונות
היישום יכול ליצור כמה רשימות של תזכורות שנוצרו על ידי המשתמש. לכל תזכורת יש כותרת והיא יכולה להיות מסומנת כ"מבוצעת" ואז היא אוטומטית מוסתרת. בנוסף לכך, כל תזכורת יכולה להיות בעלת האפשרויות הבאות:
* עדיפות, מ"נמוך" ל"גבוה".
* הערה אודות התזכורת.
* שעון שמצלצל בזמן מסוים ובתאריך מסוים שנקבעו. הצלצול יכול לחזור כל יום, שבוע, שבועיים, חודש או שנה.
* התרעה שמופעלת בעת עזיבת תחום מסוים ("כשאני יוצא מהמסיבה" או "כשאגיע הביתה").

## דרך Siri

במערכת ההפעלה iOS 5, נוספה מערכת הזיהוי הקולי Siri. בעקבות כך, הפעולות הבסיסיות במכשיר יכולות להתבצע באופן קולי על ידי המשתמש. לדוגמה, המשתמש יכול לבקש מ-Siri ליצור תזכורת בשעה מסוימת, על ידי נתינת הפקודה: **Remind me at 7 o'clock pm to go to the party.**, והתזכורת תיווצר; או תזכורת בעזיבה או הגעה אל מקום מסוים על ידי הפקודה: **Remind me to go to the supermarket when I leave my home**. כדי לאפשר את האפשרות של תזכורת כאשר משתמש עוזב או מגיע אל מקום מסוים, יש להפעיל שירותי מיקום ליישום התזכורות, אחרת היישום לא יוכל להזכיר למשתמש.

קטגוריה:אפליקציות בסיסיות במכשירי חברת אפל
קטגוריה:תוכנות שהושקו ב-2011
כריסטיאן סינדינג

250px|ממוזער|שמאל|כריסטיאן סינדינג, 1913
**כריסטיאן סינדינג** (בנורווגית: **Christian Sinding**; 11 בינואר 1856 - 3 בדצמבר 1941), היה מלחין נורווגי.

## ביוגרפיה
סינדינג החל ללמוד מוזיקה בכריסטיאניה (כיום אוסלו) ב-1874 נסע להמשך לימודים בקונסרבטוריון של לייפציג כמו בן ארצו אדוורד גריג לפניו.

הוא נשאר בגרמניה במשך קרוב ל-50 שנה. המוזיקה שלו הושפעה מרוברט שומאן, פרנץ ליסט ריכרד שטראוס ווגנר. בניגוד לגריג הוא לא הטמיע בה הרבה אלמנטים נורווגים. בכל זאת הכירה בו הממשלה הנורווגית כקומפוזיטור לאומי נורווגי, ממשיך דרכו של גריג והעניקה לו מלגת מחייה קבועה עד לסוף ימיו.

בשנים 1920–1921 לימד קומפוזיציה בבית הספר איסטמן למוזיקה ברוצ'סטר, ארצות הברית. לאחר מכן התיישב באוסלו עד למותו.

בשנת 1941, מספר שבועות לפני מותו, הצטרף למפלגה הנאצית בנורווגיה, הנאשונל סמלינג. עקב זה הוא הוחרם בתקשורת הנורווגית לאחר המלחמה. נסיבות הצטרפותו למפלגה לא ברורות. הוא היה מבוגר מאוד וסבל מדמנציה ידוע שדיבר בתחילה נגד הכיבוש ובעד זכויות מוזיקאים יהודים. הנאצים נצלו את הצטרפותו לשם תעמולה היות שהוא היה פופולרי בגרמניה ונורווגיה לפני מלחמת העולם השנייה.

## יצירותיו
סינדינג חיבר יצירות לפסנתר, ארבע סימפוניות, שלושה קונצ'רטי לכינור, קונצ'רטו לפסנתר, מוזיקה קאמרית, אופרה -"ההר הקדוש" (1914), שירים ויצירות למקהלה.

מכל יצירותיו מוכר בעיקר הקטע לפסנתר **רחשי אביב** (באנגלית - **Rusle of spring**,  בגרמנית - **Frülingsrauschen**) שהוא הקטע השלישי מתוך 6 קטעים לפסנתר אופוס 32 שנכתבו ב-1896. המנגינה מנוגנת ביד שמאל ואילו יד ימין מנגנת ארפג'ו המזכיר את רחשי העלים, מפלי מים זורמים ומעוף הפרפרים באביב. הקטע אהוב על פסנתרנים ברחבי העולם. סינדינג שייך למלחינים הידועים בעולם בזכות יצירה אחת.

## קישורים חיצוניים

* רחשי אביב בפסנתר+תווים, באתר יוטיוב

## הערות שוליים

קטגוריה:מלחינים נורווגים
קטגוריה:ילידי 1856
קטגוריה:נפטרים ב-1941
Caravan (אלבום)

**Caravan** הוא אלבום הבכורה של להקת הרוק המתקדם הבריטית, קרוואן. האלבום יצא לאור בשנת 1968.

## היסטוריה
האלבום היה תוצאה של הלהקה כשהם שאלו כלי נגינה מסיבוב ההופעות של סופט מאשין כשנאמר: "הצהרה מוזיקלית יוצאת דופן ובוגרת". האלבום יצא על מונו וסטריאו בבריטניה ובארצות הברית, אך לא הצליח מאוד ולא מכר עותקים במספר "רציני", ולכן חברי הלהקה בקושי שרדו ובתקופה מסוימת אף נאלצו לחיות באוהל. ואז גם התקליט נעלם כאשר החלק הבריטי של חברת MGM (שהיא בעלת חברת ההקלטות verve) נסגר.

## רשימת הקטעים באלבום

כל השירים נכתבו והולחנו על ידי דויד סינקלייר, ריצ'רד סינקלייר, פאי הסטינגס וריצ'רד קוהלן, למעט "Where but for Caravan Would I?" שנכתב בנוסף אליהם גם על ידי בריאן הופר.

## הוצאה מחודשת
ההוצאה המחודשת על גבי תקליטור כללה שתי גרסאות של האלבום במונו המקורי, ובגרסת הסטריאו, יחד עם רצועת בונוס "Hello Hello" (3:12) שהיה לסינגל.

## ביצוע
*פאי הסטינגס - גיטרה, שירה, גיטרה בס
*דויד סינקלייר - עוגב, פסנתר
*ריצ'רד סינקלייר - בס, שירה, גיטרה
*ריצ'רד קוהלן - תופים

**משתתפים נוספים**
*ג'ימי הסטינגס - חליל צד בקטע "Love Song With Flute"
*טוני קוקס - הפקה מוזיקלית
*קית' דייוויס - עיצוב עטיפה

## קישורים חיצוניים

קטגוריה:אלבומי בכורה מ-1968
המרכז לשתילת מפרקים

**המרכז האורתופדי לשתילת מפרקים** (Center for Implant Surgery) הוקם במסגרת בית חולים רוטשילד - בני ציון בחיפה ב-1980 ושרת את תושבי חיפה והמדינה כולה בטפול במחלות המפרקים הגדולים עם משתלים מלאכותיים. 

## הקמת המרכז
הקמת המרכז, כחלק מעולם האורתופדיה, הייתה פתיחתה בארץ של תקופה פורצת דרך מחקרית וקלינית שהקדימה את ענפי הכירורגיה האחרים בחזית הטכנולוגית והרפואית.

עם מענק של נשיא איגוד המוציאים לאור מר מורו ברנשטיין, עידוד של שר הבריאות אליעזר שוסטק וגיבוי של מנהל בית החולים ד"ר דב גולן הוקם ונוהל המרכז לשתילת מפרקים על ידי ד"ר דוד מנדס. תוך זמן קצר שימש אבן שואבת לחולים עם בעיות מפרקים למיניהן מרחבי המדינה ומחוצה לה. לצוות המרכז נוספו עמיתי מחקר מחו"ל וביניהם לראשונה גם עמית מצרי. חסות מיוחדת למרכז ניתנה על ידי כל שרי הבריאות בשנות פעילותם וראש העיר אריה גוראל ועוזרו ישראל סביון. השר מוטה גור עזר בתכנון תיירות רפואית, השרה שושנה ארבלי-אלמוזלינו הכריזה על המרכז 'כמרכז ארצי' והשר חיים רמון תמך בפעילות הקלינית.

## פעילות
שמאל|ממוזער|250px|צוות המרכז בדיון

פעילות המרכז במשך 25 שנים הקנתה לו מוניטין שהתבטא בשיתוף פעולה של צוותי מחקר בינלאומיים ומענקי מחקר מאישים ומוסדות. המרכז פתח בפני חוקרים ורופאים אפשרויות חדשות שתוצאותיהן היו פרויקטים מחקריים וקליניים בעלי חשיבות וזכו להערכה בקהילה האורתופדית הבינלאומית.

משנת 1979, אחת לשנה, התקיים כנס בינלאומי שנוהל על ידי צוות המרכז, ונערך בקביעות בימי הפסח מדי שנה במשך 15 שנים. לכל כנס הוגדר אחד מהנושאים הייעודיים של יחידות המרכז, הוזמנו מרצים מבכירי האורתופדים המובילים בנושא הספציפי ממדינות שונות, וזכה לפרסום בעלון 'האקדמיה האמריקאית לכירורגים אורתופדים' (American Academy of Orthopaedic Surgeons). בשנים של רגיעה ביטחונית השתתפו בו גם אורתופדים מעזה ומשכם.

## פעילות מחקרית ופעילות קלינית
הפעילות של מחקר קליני ומעבדתי התבססה על מפגשים חודשיים של סיעור מוחות עם מדענים מפקולטות רבות של הטכניון ושתוף פעולה של חברות תעשייה רבות כמו רפא"ל, התעשייה האווירית, תע"ש, אלסינט, אלביט בנושאים של בעיות כירורגיות וחומרים ביו-רפואיים. השילוב של תעשיינים, אנשי היי-טק ורופאים הולידה סינרגיה יצירתית אשר הניבה מגוון פרויקטים רחב.

## ראו גם
* תרגילי תפילה

## קישורים חיצוניים
*מאמרים ופרויקטים

קטגוריה:חיפה: בתי חולים
קטגוריה:אורתופדיה
טרה נוליוס

[שמאל|ממוזער|250px|מפת [משולש חלאיב וביר טוויל.]]
[שמאל|ממוזער|250px|גבול קרואטיה–סרביה על יד נהר ה[דנובה. השטחים בצהוב נמצאים בריבונות סרביה אשר במחלוקת עם קרואטיה. ארבעת השטחים בירוק הם טרה נוליוס אשר נמצאים דה פקטו בריבונות קרואטיה (ישנו שטח חמישי הנקרא ריד, הממוקם מול העיר הסרבית אפאטין, אך בגלל גודלו הזעיר לא ניתן לזהותו במפה).]]
[שמאל|ממוזער|250px|[ארץ מרי בירד באנטארקטיקה, השטח הגדול בעולם שלא נקבעה עליו ריבונות.]]

**טֵרָה נוּלְיוּס** (מלטינית: **Terra nullius**) הוא ביטוי שמקורו במשפט הרומי ומשמעותו: "אדמה שאינה שייכת לאיש". הוא משמש כיום בתחום המשפט הבין-לאומי לתיאור שטח אשר מעולם לא היה כפוף לריבונות של מדינה, או שכל גוף ריבוני קודם ויתר בצורה מפורשת או מרומזת על ריבונותו בו. החלת ריבונות על שטח שנחשב כ"טרה נוליוס" אפשרית על ידי כיבוש, אם כי ייתכן שצעד זה יהווה הפרה של אמנה או חוק בין-לאומי.
## טריטוריות "טרה נוליוס"
הטריטוריות הבודדות בעולם המוגדרות כיום כ"טרה נוליוס" הן:
* ביר טוויל בגבול מצרים–סודאן – עליו קמה מדינה לכאורה בשם ממלכת צפון סודאן .
* חמישה אזורים מסוימים לאורך נהר הדנובה בגבול קרואטיה–סרביה – על הגדול שבהם המכונה גורנייה סיגה קמה מדינה לכאורה בשם ליברלנד, ועל שאר השטחים קמו שלוש מדינות לכאורה נוספות: אנקלאבה , אונגאל  וורדיס .
* ארץ מרי בירד שבאנטארקטיקה – שטח של 1,610,000 קמ"ר (לא כולל את חוף אייטס שממזרח לארץ מרי בירד). על השטח קמה מדינה לכאורה בשם וֶסְטארקטיקה .

## "טרה נוליוס" במדינת ישראל
הרעיון של טרה נוליוס ביחס לארץ ישראל התבטא במחשבה הציונית מאז תחילתה ברעיונות כמו "עם ללא ארץ לארץ ללא עם". ישנן עמדות משפטיות ישראליות המתייחסות לשטחי יהודה ושומרון וחבל עזה כאל "טרה נוליוס", משום שלאחר פקיעת המנדט ב-1948 לא הוקמה ישות ערבית עצמאית בשטחים אלו, והם נכבשו והוחזקו, באופן לא מוכר בין-לאומית, בידי מצרים וירדן. גם לאחר מלחמת ששת הימים, שבה כבשה מדינת ישראל שטחים אלו, היא לא החילה בהם ריבונות דה יורה (חוץ מבמזרח ירושלים).

מדינת ישראל עמדה פעמיים בפני מצב של טרה נוליוס. בפעם הראשונה הדבר קרה ב-1967, בעקבות מלחמת ששת הימים: המפות הישראליות הציגו את הכפר העלווי ע'ג'ר כחלק משטחה של לבנון, בעוד שמבחינתן של סוריה ולבנון ומבחינתם של תושבי הכפר, הכפר היה סורי, ועל כן, מתוקף שליטתה של ישראל ברמת הגולן, הוא אמור להיות בשליטתה. כעבור חצי שנה ישראל הכירה בכפר. בפעם השנייה הדבר קרה ב-1985, בעקבות שיחות טאבה: "המשולש הימי" בגבול הימי שבין ישראל למצרים נותר חסר דרישה לריבונות, עד שנת 2003, שבה החילה ישראל את ריבונותה בשטח, על ידי משטרתה.

## ראו גם
* שטח הפקר
*מדינות שההכרה בהן מוגבלת
*מדינה לכאורה

## קישורים חיצוניים

*

קטגוריה:משפט בין-לאומי
קטגוריה:לטינית: מונחים משפטיים
אגם ארחנטינו

**אגם ארחנטינו** (בספרדית: **Lago Argentino**) הוא אגם בפטגוניה בפרובינציית סנטה קרוס, ארגנטינה. זהו אגם המים המתוקים הגדול ביותר בארגנטינה, עם פני שטח של 1,415 קמ"ר ורוחב מרבי של 32 ק"מ. עומקו הממוצע הוא 150 מטר, ועומקו המרבי מגיע ל-500 מטרים. 
האגם מפורסם בזכות קרחון פריטו מורנו הזורם אליו.

האגם שוכן בתוך הפארק הלאומי לוס גלסיירס, באזור השופע בקרחונים והוא מוזן ממי קרחונים שהפשירו על ידי מספר נהרות, מים מאגם ויידמה שזורמים מנהר לה-לאונה וערוצים רבים מן ההרים. האגן ניקוז שלו הוא בגודל 17,000 קמ"ר. המים מאגם ארחנטינו זורמים לאוקיינוס האטלנטי דרך הנהר סנטה קרוס. 

הקרחונים, העיר אל קלפטה שעל גדות האגם והאגם עצמו מהווים יעדי תיירות חשובים. האגם מוערך במיוחד לדיג. בין הדגים המצויים באגם ניתן למצוא מיני טרוטה, מיני סלמון ועוד סוגים רבים. 

אגם ארחנטינו היה גם שמו של נמל התעופה ששירת את האזור עד שנת 2000. הנמל סגור כעת ומסלול ההמראה שלו הפך לחלק מכביש העיירה. הנמל הוחלף בנמל התעופה הבינלאומי של אל קלפטה המשרת את העיירה ואת האגם, עם טיסות יומיות רבות מארגנטינה ומיעדים בינלאומיים.

## גלריה

תמונה:Panorámica del Lago Argentino, desde la ciudad de El Calafate.jpg|אגם ארחנטינו כפי שנראה מאל קלפטה
תמונה:LakeArgentino.jpg|כפי שנראה מהכביש של הפארק הלאומי לוס גלסיירס
תמונה:Lago Argentino.jpg|קרחון וספינת תיירים על האגם


## ראו גם
* אגם סן מרטין
* אגם ויידמה

## קישורים חיצוניים

ארחנטינו
קטגוריה:פרובינציית סנטה קרוס: גאוגרפיה
ארחנטינו
אפיזודס

**אפיזודס** (באנגלית: **Episodes**; "פרקים") היא קומדיית מצבים בריטית-אמריקאית שנוצרה על ידי דייוויד קריין וג'פרי קלאריק והופקה על ידי Hat Trick Productions. הבכורה הטלוויזיונית של הסדרה בארצות הברית הייתה ב-9 בינואר 2011. עלילת הסדרה מתמקדת בזוג נשוי, גבר ואישה בריטיים, יוצרים של סדרת קומדיה מצליחה בטלוויזיה הבריטית, שנוסעים להוליווד כדי ליצור גרסה אמריקאית לסדרה שלהם, עם תוצאות הרסניות. בסדרה מככב מאט לה-בלאנק, ששיתף פעולה בעבר עם קריין, מיוצרי קומדיית המצבים הפופולרית "חברים".

ב-10 ביוני 2015, הוכרז כי שואוטיים חידשה את הסדרה, ובמהלך 2016 יחלו בלונדון צילומי העונה החמישית. תחילה פורסם כי עונה זו תכלול 9 פרקים. בהמשך נודע כי העונה החמישית תהיה האחרונה בסדרה, ותכלול 7 פרקים. עונה זו עלתה שידור ב-20 באוגוסט 2017 ופרק הסיום שודר ב-8 באוקטובר באותה שנה.

הסדרה קיבלה ביקורות חיוביות מצד מבקרי הטלוויזיה, שכללו תשבחות להופעותיהם של כוכבי הסדרה סטיבן מנגאן, טמזין גרג ולה-בלאנק. על הופעתו בסדרה, לה-בלאנק זכה בפרס גלובוס הזהב, עבור השחקן הטוב ביותר בסדרת קומדיה או סדרה מוזיקלית. כמו כן, היה מועמד ארבע פעמים לפרס אמי לבידור בפריים טיים.

## סקירת סדרה

## תקציר העלילה

**שון ובוורלי לינקולן**, זוג בריטים הנשוי באושר, זוכים בפרס באפט"א לטלוויזיה על סדרת הסיטקום הבריטית המצליחה שיצרו, "הילדים של ליימן". לאחר זכייתם, פונה אליהם **מרק לפידוס**, מנהל ערוץ טלוויזיה אמריקאי, ומשכנע אותם לעבור להוליווד, וליצור מחדש את סדרתם עבור קהל הצופים האמריקאי. למורת רוחם, מנהלי הערוץ כופים עליהם שינויים ביצירתם, ובין השאר – מכריחים אותם ללהק את **[[מאט לה-בלאנק]]** לתפקיד הראשי, בניגוד לרצונם.

בין השלושה מתפתחת מערכת יחסים מורכבת, כך שבעוד שון ומאט מתיידדים והופכים לחברים, מאט ובוורלי בעיקר מתעמתים ומסתכסכים זה עם זו. במקביל, השינויים התכופים בתסריט, ביחד עם לחצים אחרים מצד הערוץ, יוצרים קשיים בחיי הנישואין של שון ובוורלי.

### עונה 1
שון ובוורלי עוברים להוליווד, ליצור פיילוט אמריקאי לסדרתם הבריטית המצליחה. בעקבות לחצים מצד מנהלי ערוץ הטלוויזיה, לדמות הראשית מלוהק מאט לה-בלאנק, והם נאלצים לבצע שינויים רבים בתסריט על מנת להתאים את הסדרה למידותיו. לאחר השלמת הצילומים, מנהלי הערוץ מודיעים שהם אינם מרוצים מהפיילוט. בוורלי חושדת ששון בוגד בה, ושוכבת עם מאט. מאט מתוודה בפני שון ששכב עם בוורלי, ושון מודיע לבוורלי שהוא מעוניין להיפרד ממנה. בדיוק באותה הרגע, הם מתבשרים שהערוץ החליט בסופו של דבר לשדר את הסדרה – כלומר, השלושה יאלצו להמשיך לעבוד יחד.

## שחקנים ודמויות

## פיתוח והפקה

## תגובות וביקורות

## פרסים ומועמדויות

## קישורים חיצוניים
* 

* 
* 
* 
* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:שואוטיים
קטגוריה:תוכניות טלוויזיה סאטיריות
קטגוריה:BBC: תוכניות וסדרות
קטגוריה:תוכניות טלוויזיה שמתרחשות בלוס אנג'לס
קטגוריה:אולפני CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2011
קרחון אופסלה

**קרחון אופסלה** (בספרדית: **Glaciar Upsala**) הוא קרחון עמק גדול בפארק הלאומי לוס גלסיירס שבארגנטינה. הוא זורם החוצה משדה הקרח הפטגוני הדרומי, שמזין גם את קרחון פריטו מורנו הסמוך אליו. הקרחון נשפך בסיומו לתוך אגם ארחנטינו. 

הקרחון קרוי על שם אוניברסיטת אופסלה, שמימנה את המחקר הראשון על הקרחונים באזור.

קרחון אופסלה ידוע בשל קצב נסיגתו המהיר, דבר אשר רבים מחשיבים כהוכחה להתחממות הגלובלית. קצב נסיגתו המהיר האחרון שלו עד שנת 1999 הואט לאחרונה (נכון ל-2003). הפעם האחרונה בו הייתה האצה של תזוזת קרח בשני העשורים שקדמו ל-1999 נבעה ככל הנראה מ"שחרור לחץ" כאשר הקרחון נסוג מאחורי האיים בברזו אופסלה.

## גלריה

קובץ:SantaCruz-Upsala-P2140135b.jpg|קרחון אופסלה מן האוויר
קובץ:Upsala Glacier.jpg|הקרחון כפי שנראה מאגם ארגנטינה


## ראו גם
* קרחון פריטו מורנו
* קרחון ויידמה

## קישורים חיצוניים

אופסלה
קטגוריה:פרובינציית סנטה קרוס: גאוגרפיה
קטגוריה:גבול ארגנטינה–צ'ילה
פיץ רוי

**פיץ רוי** (בספרדית: **Fitz Roy**), הידוע גם כ**סרו צ'לטן** (**Cerro Chaltén**), הוא הר הממוקם ליד הכפר אל צ'לטן, בשדה הקרח הפטגוני הדרומי, על הגבול בין ארגנטינה וצ'ילה. העפילו אליו לראשונה שני אלפיניסטים צרפתיים, ליונל טריי וגואידו מניונה. ההר הוא אחד ההרים המאתגרים ביותר מבחינה טכנית לטיפוס בעולם.

הוסכם בין ארגנטינה וצ'ילה שהגבול הבינלאומי יעבור מעל הפסגה המרכזית, אך חלק גדול של הגבול דרומית לפסגה נותר לא מוגדר. 

ההר משמש כסמלה של פרובינציית סנטה קרוס בארגנטינה והוא מופיע על דגלה.

## גילוי
פרנסיסקו מורנו ראה את ההר לראשונה ב-2 במרץ 1877. הוא קרא לו פיץ רוי, על שם רוברט פיצרוי, שהיה קפטן של ספינת המחקר הביגל ויחד איתה מיפה חלק גדול מקו החוף הפטגוני.

סרו פירושו בספרדית הר, וצ'לטן מגיע משפת טהואלצ'ה של ילידי המקום ופירושו "ההר המעשן".

## טיפוס
להר יש תדמית של "ultimate" (דרגת קושי טיפוס), למרות גובהו הממוצע (אמנם הוא ההר הגבוה ביותר בפארק הלאומי לוס גלסיירס, אך גובהו פחות ממחצית משל הפסגות הגבוהות ברכס ההימלאיה), וזאת כיוון שחלק גדול מהטיפוס על ענק גרניט הזה כרוך בטיפוס טכני ארוך ומורכב. בנוסף מזג האוויר עליו הוא בלתי צפוי ומסוכן.

ההר מושך צלמים רבים הודות לצורתו המיוחדת.

עד לפיתוח הכפר אל צ'לטן ולהקמת נמל התעופה באל קלאפטה, הייתה הנגישות לאזור ההר קשה ביותר. כיום ניתן להגיע לעיירה אל צ'לטן בכל כלי תחבורה וממנה להמשיך בשביל הליכה באורך של כ-10 ק"מ המגיע עד למרגלות ההר.

## גלריה

קובץ:162 - Fitz Roy - Janvier 2010.jpg
קובץ:Localidad El Chaltén y el Fitz Roy.jpg
קובץ:El Chalten.jpg
קובץ:Fitz Roy 1.jpg
קובץ:Laguna de los tres.jpg


## ראו גם
* הפארק הלאומי לוס גלסיירס

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הרי האנדים
קטגוריה:פטגוניה
קטגוריה:ארגנטינה: הרים
קטגוריה:פרובינציית סנטה קרוס: גאוגרפיה
קטגוריה:גבול ארגנטינה–צ'ילה
אנטולי קוזנצוב

**אנטולי ואסיליביץ' קוזנצוב** (ברוסית: **Анатолий Васильевич Кузнецов**) 18 באוגוסט 1929, קייב – 13 ביוני 1979, לונדון) היה סופר סובייטי שתיאר את חוויותיו בקייב תחת שלטון גרמניה הנאצית במהלך מלחמת העולם השנייה ואת הרצח בבאבי יאר בספרו: "באבי יאר" (*Бабий яр. Роман-документ*). הספר פורסם במקור ברוסית תחת צנזורה בשנת 1966. הוא תורגם לעברית על ידי שלמה אבן שושן ויצא לאור ב-1966 בהוצאת עם עובד. ב-1971, לאחר עריקתו של קוזנצוב למערב, יצא תרגום מחודש של אבן שושן על פי כתב היד המקורי.

קוזנצוב נולד בקורניבקה, פרבר של קייב הסמוך לאתר באבי יאר, לאב ממוצא רוסי ולאם ממוצא אוקראיני. בדרכונו נרשם מוצאו כרוסי. בגיל 14 החל לתעד במחברתו את האירועים ואת העדויות ששמע אודות הרצח בבאבי יאר. בבגרותו הוא התנסה בלימודים בתחום האמנות כגון: בלט, מוזיקה, ציור ומשחק ועסק בעבודות כפיים שונות כולל עבודה בפרויקטים לאומיים על נהר הדנייפר ובאירקוצק שבסיביר. ב-1955 הצטרף למפלגה הקומוניסטית של ברית המועצות והחל ללמוד ספרות במכון גורקי לספרות  שבמוסקבה. הוא סיים את לימודיו ב-1960, הצטרף לאיגוד הסופרים הסובייטי והחל לפרסם נובלות. ספרו הראשון, "סוף האגדה" (או בתרגום העברי "המשכה של אגדה"), זכה להצלחה ואף תורגם לשפות זרות. תוך זמן קצר הפך לאחד מהשמות המבטיחים בספרות הסובייטית ולאחד ממפתחי הסוגה של רומן תעודה.

היצירה "באבי יאר" התפרסמה במגזין הספרות הסובייטי "יונוסט"  ב-1966 כשהיא מצונזרת.

## קישורים חיצוניים
* קטע מתוך עדות של ניצולה מבאבי יאר, דינה פרוניצ'בה, מתוך ספרו של קוזנצוב, "באבי יאר", באתר יד ושם.
**מכּתביו**:
* 
*  
* 
* 
* 

## הערות שוליים

קטגוריה:סופרים רוסים
קטגוריה:סופרי השואה
קטגוריה:עריקים מהגוש המזרחי
קטגוריה:מהגרים מברית המועצות לממלכה המאוחדת
קטגוריה:רוסים שנולדו ב-1929
קטגוריה:סובייטים שנפטרו ב-1979
איתור (אפל)

**איתור** (באנגלית: **Find My**; בעבר היה קרוי "מצא את..." או "מצא את ה־iPhone שלי") הוא יישום סלולרי ושירות הניתן על ידי חברת אפל, המאפשר מעקב מרחוק אחרי מיקומם של מכשירי iOS (טלפון, טאבלט, שעון ועוד), מחשבי מקינטוש, מכשירי מעקב (airtags) ומכשירים נוספים דרך צד שלישי. השירות זמין עבור מכשירים עם מערכת ההפעלה iOS 5 ומעלה ומחשבים בעלי מערכת ההפעלה OS X 10.7.2, או מאוחר יותר באמצעות iCloud. היישום מוצע עם מערכת ההפעלה הבסיסית כאשר יש למשתמש חשבון iCloud פעיל. ניתן להוריד את היישום גם דרך חנות ה-App Store.

## היסטוריה
"איתור" (דאז: "מצא את ה־iPhone שלי") פורסם לראשונה כאפליקציה ביוני 2010 למשתמשים של שירותי הענן MobileMe. בחודש נובמבר 2010 עם גרסה iOS 4.2, "איתור" היה זמין בחינם למכשירים מסוימים. עם שחרורו של ה-iCloud באוקטובר 2011, הפך השירות לחופשי לכל משתמשי ה-iCloud. כמו כן, השירות היה זמין כ"מצא את המק שלי" למחשבי Mac OS X המריצים את גרסה 10.7.2 או מאוחר יותר באמצעות iCloud. מאז ספטמבר 2019, אוחדו ליישום אחד כל יישומי המעקב הנפרדים הקודמים (מצא מכשירים, מצא חברים ומצא חפצים).

## תכונות
"איתור" מאפשר למשתמש לאתר את מכשיר ה-iOS שלו באמצעות האפליקציה במכשיר או באמצעות האתר iCloud.com במחשב. בנוסף לאיתור המכשיר, השירות מספק שלוש תכונות עיקריות:
***השמע צליל**: במצב זה, נשמע צליל במכשיר בעוצמה מרבית, גם אם הוא מושתק וגם אם עוצמת הקול שלו היא נמוכה. תכונה זו שימושית במקרה שהמכשיר אובד או נגנב. כמו כן, תכונה זו לא ניתנת להפסקה עד לפתיחת המכשיר.
***מצב איבוד** (גרסה iOS 6 והלאה): מצב זה נותן למשתמש את האפשרות לנעול את מכשירו עם סיסמה. אם המשתמש נועל את המכשיר, יש באפשרותו לשגר הודעה שתוצג במסך הנעילה של המכשיר, שבה ניתן לכתוב מספר שורות וכן מספר טלפון להתקשרות, במקרה של מציאת המכשיר.
***מחק iPhone**: מצב זה מוחק לחלוטין את כל התוכן וההגדרות. האפשרות זו שימושית אם קיים על המכשיר חומר פרטי ו/או תמונות אישיות, אבל המכשיר לא יוכל להימצא, כלומר האפליקציה לא תוכל לזהות את מיקומו לאחר ביצוע פעולה זו.

העדכון לגרסת מערכת ההפעלה iOS 6, נתן את האפשרות לבדוק את רמת הסוללה של המכשיר.

### דרישות
החל מינואר 2013, השירות נתמך גם על אייפוד טאץ', אייפד ומחשבי מק המריצים את גרסה OS X 10.7.2 והלאה. בנוסף למכשיר תואם, חשבון iCloud נדרש כדי להשתמש ביישום "איתור".

## אירועים
בחודש נובמבר 2011, במשטרת לוס אנג'לס, קליפורניה הצליחו למצוא חשוד בשוד מזוין באמצעות יישום "איתור" על ידי השמעת צליל באייפון של הקורבן לגנבה.

בחודש ספטמבר 2012, שני חשודים נעצרו באטלנטה, ג'ורג'יה בשל שוד של חמש נשים באיומי אקדח. המשטרה הצליחה לאתר את החשודים באמצעות "איתור" כדי למצוא את אחד ממכשירי ה-iPhone הגנובים.

## קישורים חיצוניים
* 
* 
* 

קטגוריה:אפליקציות ייחודיות למכשירי חברת אפל
קטגוריה:תוכנות שהושקו ב-2010
הפגנות ירוואן (1965)

200px|ממוזער|שמאל|ההפגנות בירוואן ב-24 באפריל 1965 מול בניין האופרה
[200px|ממוזער|שמאל|[המוזיאון לרצח העם הארמני|האנדרטאות לזכר רצח העם הארמני שהוקמו בעקבות הפגנות, מימין אנדרטת האובליסק, במרכז, אנדרטת החרוט הקטום, ומשמאל קיר ההנצחה]]
[200px|ממוזער|שמאל|אירוע יום הזיכרון בקפלה להנצחת רצח העם הארמני בעיר [דיר א-זור שבמדבר סוריה]]
ה**הפגנות בירוואן** התקיימו ב-24 באפריל 1965 בעיר ירוואן שברפובליקה הסובייטית הסוציאליסטית הארמנית שהייתה אז חלק מברית המועצות, לציון חמישים שנה לרצח העם הארמני. הפגנות אלה נחשבות כצעד הראשון ולתחילת מאבקו של העם הארמני בדרישה להכרה של אומות העולם ברצח העם הארמני על ידי האימפריה העות'מאנית, שאירע בשנת 1915. ב-24 באפריל 1915 עצרה ממשלת הטורקים הצעירים כ-250 אינטלקטואלים ומנהיגים ארמנים באיסטנבול, אירוע שסימל את תחילת הרצח ולפיכך הפך ליום סמלי להנצחתו.

ההפגנה, שהחלה כמחאה עממית, הפכה עד מהרה להפגנה סוערת ומהומות, שבעקבותיהן נעצרו מפגינים. הפגנה זו הייתה הראשונה מסוגה שהתקיימה בכל רחבי ברית המועצות. השתתפו בה כ-100,000 איש, שהפגינו במשך 24 שעות מול בניין האופרה של ירוואן (Yerevan Opera Theater) לציון 50 שנה לרצח העם, בדרישה שהשלטון הסובייטי יכיר ברצח העם הארמני שנעשה על ידי האימפריה העות'מאנית, ובדרישה להקמת אתר זיכרון בעיר הבירה ירוואן שינציח את זכרם של הקורבנות. ההפגנות התקיימו מחוץ לבניין האופרה בכיכר החרות, בעת שבתוך המבנה ציינו פקידים ונכבדים ארמנים את הרצח באירוע שקט וסולידי.

בהפגנה הונפו כרזות שקראו לתת פתרון לבעיה הארמנית וכן כרזות לאומניות שעסקו בשטחים הנתונים במחלוקת עם מדינות שכנות כמו נגורנו קרבאך ממזרח, נחיצ'יבאן בדרום מערב, ושטחים ממערב ארמניה. המפגינים קראו גם קריאות כמו "האדמה שלנו, האדמות שלנו". הפגנה הגדולה הייתה תחילת ההתעוררות הציבורית הראשונה של התודעה הארמנית בארמניה הסובייטית.

בעקבות ההפגנות החליט הקרמלין, בשיתוף שלטונות ארמניה ואנשי הכנסייה הארמנית, להקים אתר הנצחה בהתאם לדרישת המפגינים. אתר ההנצחה הוקם על גבעה המשקיפה על ירוואן שנקראת Tsitsernakaberd. מהגבעה ניתן לראות את הר אררט השוכן בטורקיה. אתר ההנצחה כלל שלוש אנדרטאות זו לצד זו: אנדרטה בצורת אובליסק, אנדרטה בצורת חרוט קטום וקיר הנצחה. ליד האנדרטאות הוקם בשנת 1995, לאחר התפרקות ברית המועצות, המוזיאון לרצח העם הארמני שהוא חלק ממתחם ההנצחה.

ההפגנה בירוואן סימנה את תחילתן של הפגנות רבות דומות שנערכו ברחבי העולם במקומות שבהם יש קהילה שמוצאה ארמני. ההפגנות ממשיכות להתקיים לאורך השנים בדרישה להכרת אומות העולם ברצח העם הארמני. אתר ההנצחה הפך להיות חלק מכללי הטקס הדיפלומטיים בעת ביקור משלחות זרות בארמניה. בכל שנה, ב-24 באפריל, שהוכרז כיום הזיכרון לרצח העם הארמני והוא יום חג לאומי בארמניה, מתקיים מצעד שבו משתתפים עשרות אלפי אנשים ההולכים לכיוון אתר ההנצחה כדי להניח זרי פרחים ליד אש התמיד באנדרטת החרוט.

## ראו גם
* המוזיאון לרצח העם הארמני
## קישורים חיצוניים

## הערות שוליים

קטגוריה:רצח העם הארמני
קטגוריה:הרפובליקה הסובייטית הסוציאליסטית הארמנית
ירוואן (1965)
ירוואן (1965)
קטגוריה:1965 בברית המועצות
קטגוריה:1965 בפוליטיקה
קטגוריה:ירוואן
דוכן העיתונים (יישום)

**Apple News** הוא יישומון חדשות חינמי מתחרה ל-Flipboard וגוגל חדשות של חברת אפל. החברה מציעה גם שירות בתשלום בשם Apple News+ המציע תכנים בלעדיים, את רוב כתבי העת המובילים בעולם ותצוגה מרשימה ועתידנית של כל תוכניהם. השירות מוצע במספר מדינות נבחרות בלבד.

## תכונות
בתחילה היישום נועד רק להורדה ולהצגת גרסאות דיגיטליות של עיתונים ומגזינים והיה נקרא Newsstand. כאשר הוא נפתח רואים מדף חזותי, ישירות במסך הבית, בדומה לסגנון של iBooks. היישום מדמה חנות עיתונים במדפים מדומים שמחזיקים ומציגים כל עיתון ומגזין שהורד לצפייה ולקריאה, באותו מקום. סמליל היישום מתעדכן עם העטיפות האחרונות של המהדורות החדשות.

קיים גם מקש  בפינה הימנית למעלה, כדי לנווט לקטגוריית דוכן העיתונים ב-App Store, היכן שהעיתונים והמגזינים מורדים בחינם. מנויים בתוך היישום או כתבי עת בודדים ניתן לרכוש עם חשבון iTunes, כדי להוריד ולספק ברקע את המהדורה האחרונה של החדשות באופן אוטומטי.

שמות העיתון והמגזין הפופולריים והגדולים ביותר מפורסמים בתור תוכן דיגיטלי שתוכנן במיוחד עבור התקנים ניידים ומחשבי לוח, ולעיתים קרובות כולל תוכן אינטרקטיווי שאינו זמין בטופס מודפס.

למותגי עיתונים ומגזינים יש אפשרות להעביר יישומי iOS לתוך יישום דוכן העיתונים. לפני שיצא היישום, מותגים רבים הוציאו יישומים משלהם וזה העניק את האפשרות לשלב יישומים אלו לתוך דוכן העיתונים. אחד היישומים הראשונים שעשו את זה היה יישום הניו יורק טיימס, שעבר מיישום iOS ייעודי להיות חלק מ"דוכן העיתונים", ביום הוצאת היישום.

היישום זמין למכשירי iOS מאז שהותאמה ל-iOS 5 ועובדת עם iCloud, שניהם בסנכרון להורדה מחדש של העיתונים והמגזינים. טכנית, תאימות דוכן העיתונים נקבעת על ידי הערך הבוליאני "UINewsstandApp" במידע של היישום.

ב-2016 השתנה ייעודו של היישום ל-Apple News המוכר היום.

## קישורים חיצוניים
* 
* האתר הרשמי של היישום

## הערות שוליים

קטגוריה:אפליקציות בסיסיות במכשירי חברת אפל
קטגוריה:תוכנות שהושקו ב-2011